ນາຍພົນ ສຫລ ກ່າວວ່າ ບໍ່ມີຮ່ອງຮອຍ ໃນການກຽມທົດລອງອາວຸດ ຂອງເກົາຫຼີເໜືອ ກ່ອນການເຂົ້າຮັບຕຳແໜ່ງ ຂອງທ່ານໄບເດັນ
ນາຍພົນ ໂຣເບີດ ເອບຣໍາສ໌ ຜູ້ບັນຊາການກຳລັງສະຫະລັດ ຢູ່ແຫຼມເກົາຫຼີ ກ່າວວ່າ ເກົາຫຼີເໜືອບໍ່ໄດ້ກະກຽມການກໍ່ກວນ ໃນການເຂົ້າຮັບຕຳແໜ່ງ ຂອງປະທານາທິບໍດີ ທີ່ຖືກເລືອກໃໝ່ ທ່ານໂຈ ໄບເດັນ.
ເກົາຫຼີເໜືອປາກົດວ່າບໍ່ໄດ້ກະກຽມການກໍ່ກວນທີ່ສຳຄັນ ໃນການເຂົ້າຮັບຕຳແໜ່ງ ຂອງ ”ລັດຖະບານປະທານາທິບໍດີທີ່ຖືກເລືອກໃໝ່ຂອງທ່ານໂຈ ໄບເດັນ ອີງຕາມ ນາຍພົນອະ ວຸໂສຂອງສະຫະລັດ ໃນເກົາຫຼີໃຕ້ ທ່່າມກາງທີ່ມີຄວາມເປັນຫ່ວງວ່າພຽງຢາງ ໃນບໍ່ຊ້ານີ້ ອາດຈະທຳການທົດທອງລູກສອນໄຟ ຫຼືອາວຸດອື່ນໆ ນາຍພົນ ໂຣເບີດ ເອບຣໍາສ໌ (Robert Abrams) ຜູ້ບັນຊາການກຳລັງສະຫະລັດ ຢູ່ເກົາຫຼີ ກ່າວຢູ່ກອງປະຊຸມທາງອິນເຕີແນັດ ໃນວັນອັງຄານມື້ນີ້ວ່າ ເກົາຫຼີເໜືອມັກຈະກຳນົດເວລາ ໃນການທົດລອງທີ່ສຳຄັນໆ ຮວມທັງລູກສອນໄຟຂີປະນາ ວຸດຫຼືອາວຸດນິວເຄລຍລະຫວ່າງການໂອນອຳນາດປະທານາທິບໍດີ ສະຫະລັດ ໃນຄວາມພະຍາຍາມ ເພື່ອຈະສະແດງໃຫ້ເຫັນເຖິງຄວາມສາມາດທາງດ້ານທະຫານ ແລະອາດໃຊ້ ເພື່ອເປັນເຄື່ອງຕໍ່ລອງກັບວໍຊິງຕັນ ໃນອະນາ ຄົດ ແຕ່ເທົ່າທີ່ຜ່ານມາ ເກົາຫຼີເໜືອໄດ້ມິດງຽບ ນັບແຕ່ທ່່ານໄບເດັນໄດ້ຊະນະການ ເລືອກຕັ້ງ ແຕ່ພຽງຢາງໄດ້ເພັ່ງເລັງ ໃສ່ດ້ານເສດຖະກິດ ທີ່ໄດ້ຮັບຜົນກະທົບ ຈາກໄວຣັສໂຄໂຣນາ ແທນ ຊຶ່ງພົວພັນກັບການປິດຊາຍແດນ ໃນການລົງໂທດ ຈາກຕ່າງປະເທດ ແລະເກີດໄພ ນໍ້າຖ້ວມທີ່ຮ້າຍແຮງຫວ່າງມໍ່ໆມານີ້ ໃນເດືອນຕຸລາທີ່ຜ່ານມາ ເກົາຫຼີເໜືອໄດ້ໃຊ້ການເດີນສວນສະໜາມທາງທະຫານ ເພື່ອນຳ ສະແດງລູກສອນໄຟຂີປະນາວຸດຂ້າມທະວີບຂະໜາດໃຫຍ່ ຊຶ່ງປາກົດວ່າ ອອກແບບເພື່ອ ເອົາຊະນະລະບົບປ້ອງກັນລູກສອນໄຟຂອງສະຫະລັດ ບາງຄົນ ຄາດວ່າ ພຽງຢາງອາດຈະທົດລອງລູກສອນໄຟ ໃນບໍ່ເທົ່າໃດເດືອນຂ້າງໜ້ານີ້